A Bizottság 1465/2003/EK rendelete
(2003. augusztus 19.)
a vöröshagymára vonatkozó forgalmazási előírások megállapításáról szóló 1508/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 47/2003/EK bizottsági rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2], és különösen annak 2. cikke (2) bekezdésére,
mivel:
(1) A 46/2003/EK rendelettel [3] módosított 1508/2003/EK bizottsági rendelet [4] megállapította a vöröshagymára vonatkozó forgalmazási előírásokat, különös tekintettel a kiszerelésre és a jelölésre vonatkozó előírásokra.
(2) A különböző színű vöröshagymák keverékét tartalmazó fogyasztói csomagok egyre elterjedtebbek lesznek a piacon, és lehetővé teszik az egyes fogyasztói igényeknek való megfelelést.
(3) A tisztességes kereskedelem megkívánja, hogy ugyanabban a csomagban azonos minőségű vöröshagymát értékesítsenek. Ehhez szükséges, hogy a különböző színű vöröshagymák keverékei a fogyasztói csomagokban azonos minőségűek legyenek, mind a minőség, mind az eredet, fajta és méret szempontjából, színenként megkülönböztetve. Ezen felül, a fogyasztói csomagokon fel kell tüntetni a csomagban jelenlevő színeket, és a szín esetében a vöröshagyma származási országát.
(4) Az 1508/2001/EK rendeletet megfelelően módosítani kell.
(5) Az ebben a rendeletben előírt intézkedések összhangban állnak a Frissgyümölcs- és Zöldségpiaci Irányítóbizottság véleményével.
ELFOGADTA EZT A RENDELETET:
1. cikk
Az 1508/2001/EK rendelet melléklete az e rendelet melléklete szerint módosul.
2. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. augusztus 19-én.